אלביט מערכות

אלביט מערכות בע"מ היא חברה ביטחונית ישראלית העוסקת בפיתוח ובייצור של מערכות לחימה לכוחות הלוחמים ביבשה, באוויר ובים, בתחומי אלקטרוניקה, אלקטרואופטיקה, ארטילריה, תעופה, לייזר ועוד. החברה והחברות הבנות שלה פועלת במתחמים שונים הפרוסים ברחבי הארץ: קריית שמונה, תל חי, כרמיאל, נוף הגליל, יקנעם עילית, חיפה, טירת כרמל, ירושלים, נתניה, רעננה, רמת השרון, בני ברק, רמלה, חולון, פארק המדע קריית ויצמן בנס ציונה, רחובות, אשקלון, שדרות, באר שבע, ערד ורמת בקע שבנגב. החברה מעסיקה כ־21,000 עובדים ברחבי העולם מתוכם כ-15,000 עובדים בישראל. אלביט מערכות מפתחת, משווקת ומבצעת אינטגרציה של מערכות אלקטרוניות ואלקטרו-אופטיות ביטחוניות. החברה מתמקדת בפיתוח מערכות שליטה ובקרה, מערכות מודיעין ותצפית. משרד הביטחון, בתדרוך רשמי לכתבים הגדיר את אלביט [דרוש מקור] כמוקד ידע של מדינת ישראל בתחום הלייזר רב עוצמה. בתחום הלוחמה האלקטרונית הוגדרה אלביט על ידי מדינת ישראל כתשתית ידע לאומית - תלמ"י. בדיווח של אלביט מערכות לבורסה על סיכום שנת העסקים 2021 נמסר כי צבר ההזמנות של החברה עומד על 13.7 מיליארד דולר. הכנסות החברה הסתכמו ב-5.3 מיליארד דולר והרווח הנקי עמד על 368 מיליון דולר. אלביט מערכות רכשה את תעש מערכות בשנת 2018 ובשנת 2019 את החטיבה לאמצעי ראיית לילה מהאריס האמריקאית. אלביט מתמחה במערכות הגנה ובהן מערכת דירקם (DIRCM) להגנת מטוסי נוסעים מפני טילים, מל"טים, רקטות למגוון טווחים, מערכת הגנה אקטיבית לרק"ם "חץ דורבן" ופגזי טנקים ורב תכליתיים וכן קסדות למטוסי קרב, מערכת ראיית לילה וכוונות לרובים. בשנת 2020 דיווחה אלביט מערכות על אודות רכישת ספרטון - חברה אמריקאית המתמחה במערכות ללחימה נגד צוללות. בתחילת אפריל 2021 החברה דיווחה על רכש BAE Systems Rokar המייצרת מערכות ניווט והנחיה לפצצות ורקטות המשולבות ברקטות של חטיבת היבשה/תע"ש. החברה נסחרת בנאסד"ק האמריקאית ובבורסה לניירות ערך בתל אביב. ביולי 2010 העניק ארגון "מעלה" לאחריות תאגידית דירוג קטגורית פלטינה לחברה. בעל השליטה בחברה הוא איש העסקים מיקי פדרמן. נשיא החברה ומנכ"לה הוא בצלאל מכליס. חברת אלביט מערכות נוסדה ב-1996 כממשיכת דרכה העיקרית של חברת אלביט. ב-1996 התפצלה אלביט לאלביט מערכות ולאלביט הדמיה. בשנת 2005 הכנסות החברה הגיעו לראשונה למעל מיליארד דולר בשנה. ובשנת 2015 הגיעו לראשונה למעל שלושה מיליארד דולר בשנה. אלביט רכשה והקימה חברות רבות במהלך שנותיה. בין השאר: 1992 - רכישת חץ הכסף - העוסקת בפיתוח וייצור כלי טיס בלתי מאוישים מסדרת "הרמס". 1996 - הקמת VSI - חברה העוסקת במחקר בתחום מערכות ראש לטייסים. 1998 - רכישת 51% מהבעלות בחברת קינטיקס - העוסקת בפיתוח וייצור מגוון מערכות לרכב קרבי משוריין, בהן מערכות בקרת אקלים. ב-2009 רכשה את 49% הנותרים. 1999 - רכישת סאיקלון מוצרי תעופה - חברה העוסקת בייצור חלקי מבנה למטוסים. 2000 - השלמת המיזוג עם אל-אופ - העוסקת בפיתוח וייצור מערכות אלקטרואופטיות מתקדמות. מיקי פדרמן הופך לבעל השליטה בחברה. 2004 - רכישת מפעל תעופה בטירת כרמל מתע"ש על ידי סאיקלון (חברה בת של אלביט). 2005 - רכישת 70% מחברת אלישרא העוסקת בפיתוח וייצור מערכות לוחמה אלקטרונית. 2005 - רכישת 20% מחברת צ'יפ פי.סי. טכנולוגיות. 2007 - רכישת תדיראן קשר - העוסקת בפיתוח וייצור מערכות תקשורת צבאיות. 2009 - רכישת "שירון תקשורת לוויינים" - העוסקת בתקשורת פס רחב באמצעות לוויין. 2009 - רכישת "בי.וי.אר מערכות" - העוסקת בפיתוח סימולטורים ומערכות אימון ותחקור. 2010 - רכישת "אזימוט טכנולוגיות" - העוסקת בפיתוח וייצור של מערכות לרכישת מטרות והכוונת אש. 2010 - רכישת שלוש חברות בת של קבוצת מיקאל: סולתם מערכות, הפעילה בתחום הארטילריה, "סיימאר", הפעילה בתחום הרק"מ (רכב קרבי משוריין), ו-85% ממניותיה של ITL אופטרוניקס, המפתחת ומייצרת מערכות בתחום האלקטרו-אופטיקה הצבאית. 2011 - רכישת 30% הנותרים של חברת אלישרא העוסקת בפיתוח וייצור מערכות לוחמה אלקטרונית. 2015 - הקמת חברת הבת "סייברביט", לריכוז פעילותה של אלביט בתחום תעשיית הסייבר, ובהמשך לכך רכישת חטיבת הסייבר של נייס מערכות תמורת 158 מיליון דולר. 2018 - רכישת תעש מערכות (לשעבר התעשייה הצבאית) תמורת 1.8 מיליארד שקל. 2019 - רכישת חטיבת ראיית הלילה של חברת "האריס" (אנ') האמריקאית תמורת 350 מיליון דולר. בדצמבר 2019 שוגר לחלל ננו-לוויין ליישומי תקשורת אזרחיים מתוצרת אלביט. 2019 - רכישה ביחד עם חברת "גורן חקלאות" את פעילות חברת "כים ניר" שפשטה את הרגל. 2020 - רכישת "ספרטן" בארצות הברית העוסקת במערכות גילוי צוללות תמורת 380 מיליון דולר. 2021- רכישת BAE Systems Rokar תמורת 31 מיליון דולר. בדצמבר 2021 הניחה החברה במעמד שר הביטחון את אבן הפינה למפעל החברה ברמת בקע שבנגב, אליו צפויה לעבור ב-2024 פעילות הייצור של תעש מערכות ממפעלי החברה ברמת השרון. בשנת 2017 הפעילות בינלאומית של אלביט מערכות הייתה כ-78% מסך הפעילות וישראל כ-22%. השוק העיקרי של החברה הוא צפון אמריקה עם כ-25%, אחר כך אירופה ואזור "אסיה-פסיפיק" עם כ-21% כל אחד. במהלך השנים הקימה או רכשה חברות בת ומיזמים משותפים ברחבי העולם. בין השאר: אלביט הקימה חברה בת אמריקאית בשם "Elbit Systems of America", שדרכה היא מבצעת רכישות בארצות הברית ומתחרה במכרזים של הממשל האמריקאי. הרכישה הראשונה של החברה התבצעה ב-1993, כאשר נרכש מפעל למערכות אלקטרוניות בפורט וורת', טקסס, שהיה שייך לחברת ג'נרל דיינמיקס כחלק ממתחם מפעלים בו ייצור מטוס הקרב 16-F. ג'נרל דיינמיקס מכרה באותה עת את החטיבה שמייצרת את מטוס ה-16-F ללוקהיד קורפוריישן, אך לוקהיד לא הייתה מעוניינת במפעל והוא נמכר בנפרד לאלביט. אלביט הקימה חברה בת בשם (Elbit Fort Worth (EFW לשם רכישת המפעל. יוסי אקרמן, שאחר כך מונה למנכ"ל אלביט מערכות, היה מנהל הפעילות בארצות הברית בין השנים 1992-1996. בשנת 1996 הוקמה חברת (Vision Systems International LLC (VSI בשותפות שווה עם חברת "רוקוול קוליס" במטרה לשווק ולייצר מערכות תצוגת קסדה עילית של אלביט בארצות הברית. בשנת 1999 רכשה את חברת IEI-International Enterprises, Inc, הפועלת בתחום התחזוקה ומתן שירותי תמיכה לוגיסטית למערכות אלקטרוניות מוטסות וימיות. בשנת 2005 נכנסה לתחום התעופה האזרחית בארצות הברית, כאשר רכשה את חברת "קולסמן" (Kollsman) שנוסדה בשנת 1928 על ידי פול קולסמן שהמציא ציוד ל"טיסת מכשירים". אלביט הקימה חברה בת בשם "Elbit Systems UK", המעסיקה 500 עובדים, שדרכה היא מתחרה במכרזים בממלכה המאוחדת. ביולי 2005 נבחרה אלביט מערכות בשותפות עם קבוצת תאלס הצרפתית במכרז, בהיקף של 800 מיליון לירות שטרלינג של צבא בריטניה להצטייד בכלי טיס בלתי מאוישים (כטב"ם) למשימות סיור ומודיעין. ייצור כלי הטיס הבלתי מאוישים, "ווטשקיפר", נעשה במפעל שהוקם בממלכה המאוחדת על ידי חברה משותפת לתאלס ולאלביט שהוקמה לצורך התוכנית בשם (UAV Tactical Systems (U-TacS. בשנת 2016, זכתה במכרז לרכישה ותחזקה של מטוסי האימון של חיל האוויר המלכותי. -2019 זכתה במכרז לאספקת מערכות לאימון בירי ארטילרי. לאלביט עשרה מפעלי ייצור בבריטניה. במאי 2021, עקב מבצע שומר החומות, החלה מחאה של פעילים פרו-פלסטינים נגד מפעל אלביט באולדהאם, המופעל על ידי חברת "פרנטי טכנולוגיות". באותה עת נערכה מחאה דומה, שנמשכה מספר ימים, נגד מפעל מל"טים בבעלות אלביט בעיר לסטר. בינואר 2022, לאחר חודשים של מחאה באולדהאם, החליטה אלביט למכור את המפעל של "פרנטי טכנולוגיות" לחברה הבריטית "TT אלקטרוניקה". במאי 2023 זכתה אלביט מערכות בחוזה של כ-71 מיליון דולר לאספקה ותחזוקה של מרכזי אימון בחיל השריון הבריטי להפעלת טנקים של הצבא הבריטי. באיחוד האירופי מחזיקה אלביט מספר חברות בת ומפעלי ייצור. ברומניה לאלביט ארבעה מפעלי ייצור ושלוש חברות בת. שהוקמו החל משנת 1993, כאשר אלביט נבחרה לבצע פרויקט להשבחת מטוסי מיג 21 ב-350 מיליון דולר, ומסוקי פומה בכ-100 מיליון דולר. ב-2003 רכשה החברה הבת אל-אופ את אופטרוניקס אינסטרומנטס (OIP) הבלגית. בשנת 2020 מיזגה אלביט מערכות לתוכה את אחת מחברות הבת של טלפונקן באולם, גרמניה, וזו החלה לפעול תחת השם "אלביט גרמניה". בשנת 2001 רכשה את השליטה בחברה הברזילאית Aeroeletronica תמורת 2.3 מיליון דולר. החברה משמשת כמרכז ייצור ותמיכה לוגיסטית לפרויקטים של אלביט מערכות הן בברזיל. בין השאר עסקה בפרויקט ההשבחה של מטוסי 5-F של חיל האוויר הברזילאי, שבוצע על ידי אלביט יחד עם יצרנית המטוסים הברזילאית אמבראר. בשנת 2011, הקימה מיזם משותף עם חברת אמבראר, שרכשה נתח של 25% בחברת הבת של אלביט בברזיל. החברה המשותפת שהוקמה במסגרת המיזם, עוסקת בייצור ושיווק כלי טיס בלתי מאוישים, אוויוניקה ותמיכה לוגיסטית. החברה משתתפת ביוזמות חברתיות ומעורבות בקהילה ביישובים שבהם שוכנים מפעליה. יחד עם הסוכנות היהודית, החברה פועלת במכינה הקדם צבאית הטכנולוגית בשלומי. המכינה מכשירה מתגייסים חדשים לעיסוק בטכנולוגיה מתקדמת. לחברה שיתוף פעולה עם משרד החינוך, לפיו מנהלים בחברה מדריכים ומסייעים במגמות האלקטרוניקה בבתי הספר התיכוניים וכן פרויקט "בבושקה" המעביר ידע לתלמידים במקצעות טכנולוגיים. במהלך התפרצות נגיף הקורונה בישראל פעלה החברה להתאמה של טכנולוגיה ביטחונית לשם התקנתה בבתי חולים בישראל, במטרה לטפל בחולים מרחוק וכן שליטה ובקרה על רופאים וכוח הצלה בבתי חולים. במסגרת זו אלביט הקימה קו ייצור למכונת הנשמה על מנת ליצור מלאי זמין של מכונות בישראל. מערכת אילינקס ומערכות קשר רדיו נוספות מערכת צי"ד - צבא יבשה דיגיטלי מל"טים תותח מתנייע חדשני - מערכת תותחים חדשנית חימוש מדויק אוויר קרקע MPR ברק זוהר - מערכת בקרת ירי למרכבה סימן 3 חימוש משוטט שרקרק השבחה של מטוסים ומסוקים תצוגת קסדה עילית "מעגל איתן" – מערכת הגנה אקטיבית לטנקים (רכה, התראה + שבשים) מכלולים ומערכות לטנקי המרכבה צריחים בלתי-מאוישים עם תותח אוטומטי, מקלעים וטילי נ"ט דרקונית (אמצעי לחימה) – עמדת ירי בשלט רחוק סילבר מרלין - כלי שיט לא מאויש מוצרים של חברת-הבת "חץ הכסף": סדרת כטב"מים הרמס: הרמס 90 הרמס 180 הרמס 450 (משרת בצה"ל) הרמס 650 הרמס 900 (משרת בצה"ל) הרמס 1500 סדרת כטב"מים טקטיים סקיילרק: סקיילרק 1 (משרת בצה"ל בשם רוכב שמיים) סקיילרק 2 סקיילרק 3 (משרת בצה"ל בשם דוהר שמיים) אלביט מערכות רכשה את סולתם מערכות המתמחה בכלי ארטילריה. היא ממשיכה לפתח ולייצר את המוצרים הבאים: תותח הוביצר 155 מ"מ באורך 39 קליבר תותח הוביצר 155 מ"מ באורך 52 קליבר, מוצע בשתי פלטפורמות: ATMOS – תותח מתנייע הוביצר על גבי משאית ATHOS – תותח הוביצר נגרר תותח מתנייע סיגמא 155 (נבחר על ידי צה"ל וייכנס לשירות בשם "רועם") קרדום (מרגמה) – מרגמה 120 מ"מ נשלטת מחשב קשת (מרגמה) – גרסת הקרדום שבשירות צה"ל, מותקנת על מרכב M-113A3 חנית (מרגמה) - גרסת הקרדום להתקנה על גבי רכב קל 4x4 פצמ"רים בקטרים שונים, ובהם 60 מ"מ, 81 מ"מ ו-120 מ"מ פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ב-2018 רכשה אלביט את תעש מערכות (לשעבר התעשייה הצבאית) והמשיכה לייצר ולפתח את רוב המוצרים ומערכות הלחימה של תעש. בין המוצרים והמערכות הבולטים שעברו לאלביט מערכות: חץ דורבן – מערכת הגנה אקטיבית לטנקים ורכב קרבי משוריין רקטות למגוון טווחים, בהן: רקטת רומח, רקטת כידון קסום, רקטת אקסטרא, רקטת נץ דורס ורקטת הטריגון לפלטפורמות ימיות PULS – משגר רקטות רב-קני, נרכש על ידי צה"ל בשם "להב" דלילה - טיל שיוט אלקטרואופטי כלנית (פגז) - כדור טנק 120 מ"מ מדויק ורב-תכליתי חצב (פגז) - כדור טנק 120 מ"מ נגד מבנים וחי"ר מבוצר רימון יד M-26IM – גרסה משופרת ובטיחותית יותר של רימון M-26, בשירות צה"ל חיל האוויר הישראלי: סאיקלון מוצרי תעופה, חברה בת של אלביט, שולטת בחברה "סנונית שירותי אוויר" אשר רכשה ומתחזקת את מטוסי סנונית שמשמש מטוס המיון והאימון הראשוני בקורס טיס. אלביט ותעשייה האווירית במשותף, הקימו חברת "תור" אשר רכשה, השכירה ומתחזקת את מטוסי לביא - מטוסי אימון של חיל האוויר. אלביט מתחזקת את מטוסי עפרוני - מטוסי אימון של חיל האוויר. משטרת ישראל: אלביט דרך חברת קליר קאט תעופה (Clear Cut Aviation) מפעילה ומתחזקת את מטוסי כיבוי האש (14 במספר) של טייסת 249. עד שנת 2019 הפעילות הייתה בשיתוף עם חברת כים ניר שפשטה את הרגל ונרכשה על ידי אלביט. אלביט רכשה ומתחזקת את 6 מסוקי היחידה האווירית של משטרת ישראל מדגם איירבוס H125 ואיירבוס H145. הממלכה המאוחדת חיל האוויר המלכותי: בשנת 2016 זכתה אלביט בשיתוף עם חברת KBR (חברה בת של התאגיד האמריקאי הליברטון) בחוזה לרכישה, ניהול ותחזוקה של כל צי מטוסי האימון של חיל האוויר המלכותי. המיזם המשותף רכש 23 מטוסי גרוב G-120‏, 10 מטוסי T-6 טקסאן II ו-5 אמבראר פנום 100. יוון חיל האוויר היווני: בתחילת 2021 זכתה אלביט בחוזה להקמה והפעלה של בית ספר לטיסה לחיל האוויר היווני. העסקה כוללת רכישת 10 מטוסי M-346 מאסטר, סיוע בשדרוג מטוסי T-6 טקסאן II, אספקת מאמני טיסה, הדרכה תחזוקה. ההתקשרות, שהיא בין ממשלת יוון לממשלת ישראל, כשאלביט היא החברה המבצעת, היא בהיקף של 1.7 מיליארד דולר ל-20 שנה. מגן דוד אדום איחוד הצלה: כמו כן, אלביט מספקת שירותי תחזוקה למסוקי פינוי רפואי של חברת להק תעופה. אל-אופ – מערכות אלקטרואופטיקה, תצפית ומודיעין צבאי אלישרא – מערכות לוחמה אלקטרונית ומודיעין אותות אלביט מערכות יבשה בע"מ – אמצעי לחימה וציוד צבאי לכוחות היבשה (לשעבר תעש מערכות) קינטיקס – חברה-בת המתמחה במכלולים לרכב קרבי משוריין אלביט מערכות סאיקלון מוצרי תעופה בע"מ (Elbit Systems Cyclon Ltd) – עוסקת בפיתוח מכלולי תעופה וכן בהשבחת, תיקון ואחזקת כלי טיס אלביט מערכות אבטחה בע"מ – עוסקת במערכות אבטחה וביטחון פנים אופגל – מערכות אופטרוניות בע"מ SCD – התקני מוליכים למחצה ESA – אלביט מערכות אמריקה LLC ביוניקס סרג'יקל בע"מ – הוקמה ב-2018 ועוסקת בהתאמת טכנולוגיית תצוגת קסדה עילית של אלביט לתחום של ניתוחי מוח וניתוחים אורתופדיים. ביוניקס ויז'ן בע"מ – פוצלה ביולי 2021 מביוניקס סרג'יקל, ועוסקת בהתאמת טכנולוגיית תצוגת קסדה עילית של אלביט לתחום של ניתוחי עיניים. מוצר החברה קרוי Beyeonics One. ישראל בישראל הנהלת החברה בפארק מתם בחיפה. חטיבת מערכות מוטסות בפארק מתם בחיפה. חטיבת מערכות יבשה ותקשו"ב בקמפוס בנתניה. חטיבת מערכות מל"ט בפארק מתם בחיפה. מפעל ייצור בכרמיאל. חברת הבת אל-אופ וכמו גם חלק מחטיבת מערכות מל"ט ברחובות ובנס ציונה (פארק המדע קריית ויצמן). חברת הבת תדיראן קשר נמצאת בפתח תקווה ובחולון. חברת הבת אלביט מערכות אבטחה (לשעבר אורטק) בשדרות. אתרים נוספים בישראל הם אתרי חברות הבת: אלישרא, סאיקלון, קינטיקס, SCD, אופגל ותעש מערכות. ארצות הברית בארצות הברית, חברות הבת של Elbit Systems of America, שהיא עצמה חברה בת של אלביט מערכות: EFW בפורת וורת', טקסס. קולסמן במרימק, ניו המפשייר. IEI בטלאדיגה, אלבמה. VSI בסן חוזה, קליפורניה. במקומות אחרים בעולם חברת AEL בפורטו אלגרה, ברזיל חברת הבת UAV Engines Ltd בבריטניה. חברות הבת Simultec, Elmet Int'l, AE Electronics ברומניה. ELSA חברה בת באוסטרליה עוזיה גליל (אלביט מחשבים) בני פלד (אלביט מחשבים) עמנואל גיל (אלביט מחשבים) יגאל ברוכי (אלביט מחשבים) יוסי אקרמן 2013-1996 בצלאל מכליס מ-2013 דן טולקובסקי (אלביט מחשבים) עוזיה גליל (אלביט מחשבים) עמנואל גיל (אלביט מחשבים) מיקי פדרמן מ-2000 אתר האינטרנט הרשמי של אלביט מערכות (באנגלית) אלביט מערכות, ברשת החברתית פייסבוק אלביט מערכות, ברשת החברתית אקס (טוויטר) אלביט מערכות, ברשת החברתית LinkedIn אלביט מערכות, סרטונים בערוץ היוטיוב אלביט מערכות - החברות המייסדות, בהפקתו של ערוץ ההיסטוריה יורם גביזון, פוטין וטראמפ מגבירים את התיאבון של אלביט מערכות - גם אחרי זינוק של 300%, באתר TheMarker‏, 23 במאי 2017 חגי עמית, האנומליה של אלביט: התקציבים זורמים והמכירות מזנקות — אז למה המניה מדשדשת?, באתר TheMarker‏, 28 ביוני 2024 אלביט מערכות בע"מ, באתר הבורסה לניירות ערך בתל אביב אלביט מערכות בע"מ, באתר "מאיה" אלביט מערכות בע"מ, באתר ביזפורטל אלביט מערכות בע"מ, באתר גלובס אלביט מערכות בע"מ, כתבות באתר TheMarker אלביט מערכות, באתר Crunchbase (באנגלית) נאסד"ק: ESLT מידע עסקי על חברת אלביט מערכות באתרים Yahoo! Finance • MarketWatch • CNN Money • Bloomberg Business (באנגלית) אלביט מערכות, בגוגל פיננסים אלביט מערכות, באתר Crunchbase (באנגלית) אלביט מערכות בע"מ: נתונים כספיים באתר מאי"ה. יורם גביזון, אלביט מערכות רוכשת את BAE Systems Rokar תמורת 31 מיליון דולר, באתר TheMarker‏, 1 באפריל 2021 טבלת דירוג של ארגון מעלה שרון שפורר, אלביט מערכות חצתה לראשונה את רף המיליארד דולר בשורת ההכנסות; הרווח הנקי נחתך ב-37%, באתר הארץ, 21 במרץ 2006 אלביט מערכות סוגרת שנה עם עלייה בהכנסות וברווח הנקי, באתר גלובס, 16 במרץ 2016 דרור מרום, ‏חץ-הכסף עלתה לשלב המתקדם במיכרז משרד ההגנה הבריטי להצטיידות במל"טים, באתר גלובס, 12 ביוני 2000 אריאל אטיאס, אסטרטגית צמיחה: אלביט מערכות רוכשת את יתרת קינטיקס ב-110 מיליון ד', באתר ביזפורטל, 7 באפריל 2009 שי שלו, ‏אלביט יודעת גם לקנות: אלביט מערכות תרכוש את סאיקלון ב-%75 מעל מחיר השוק, באתר גלובס, 10 במרץ 1999 אילנות בטוחה: הכנסות מיזוג אלביט-אלאופ - 800 מ' ד' ב-2000, באתר TheMarker‏, 12 בדצמבר 1999 קרן צוריאל, ‏תדמור אישר את מיזוג אלביט מערכות ואל-אופ, באתר גלובס, 20 במרץ 2000 אלי דניאל, אלביט מערכות רוכשת פעילות עסקית מתעש ב-7.5 מ' ד', באתר הארץ, 4 בינואר 2004 אלביט מערכות השלימה את רכישת אלישרא ב-136 מ' דולר, באתר הארץ, 30 במרץ 2011 שרון שפורר, למרות הקשיים העצומים שנערמו בפניה: צ'יפ פיסי השלימה הנפקה ומניותיה יחלו להסחר בקרוב בתל אביב, באתר TheMarker‏, 2 באוגוסט 2007 שירה חורש, ‏דירקטוריון אלביט מערכות החליט על מיזוג תדיראן קשר לתוך החברה, באתר גלובס, 7 בנובמבר 2007 נתן שבע, אלביט מערכות חתמה על הסכם לרכישת חברת שירון תקשורת לפי שווי של 16 מיליון דולר, באתר הארץ, 9 בינואר 2009 נתן שבע, אלביט מערכות רוכשת את בי.וי.אר תמורת 34 מיליון דולר, באתר TheMarker‏, 20 ביולי 2009 יורם גביזון, אלביט מערכות רוכשת את אזימוט לפי שווי חברה של 210 מיליון שקל, באתר TheMarker‏, 25 בינואר 2010 יורם גביזון, אלביט מערכות רכשה את מיקאל של גילת ונפתלי תמורת 90 מיליון דולר, באתר TheMarker‏, 2 בספטמבר 2010 בלעדי ל-Techtime: אלביט הקימה חברת סייבר, באתר TechTime‏, 16 באפריל 2015 אלביט מחזקת את CyberBit: רוכשת חט' הסייבר של נייס, באתר TechTime‏, 21 במאי 2015 עמרי מילמן וגולן חזני, תעש מערכות נמכרת לאלביט ב-1.8 מיליארד שקל, המפעלים יעברו לדרום הארץ, באתר ynet, 11 במרץ 2018. שירי חביב ולדהורן, ‏כדי לממן את הרכישה של Harris: אלביט מערכות גייסה 665 מיליון שקל בהנפקה פרטית, באתר גלובס, 10 באפריל 2019 שירי חביב ולדהורן, ‏אלביט השלימה את רכישת פעילות ראיית הלילה של האריס ב-350 מיליון דולר, באתר גלובס, 15 בספטמבר 2019 אודי עציון, אלביט מערכות שיגרה לוויין ראשון לחלל, באתר כלכליסט, 18 בדצמבר 2019 ליטל דוברוביצקי, בימ"ש אישר מכירת קבוצת כים ניר לאלביט מערכות וגורן חקלאות תמורת 8.5 מיליון שקל, באתר כלכליסט, 29 במאי 2019 שירי חביב ולדהורן, ‏צוללת קדימה: מדוע אלביט מערכות רוכשת חברה שמתמחה במלחמה תת-ימית בכ-380 מיליון דולר, באתר גלובס, 23 בדצמבר 2020 יורם גביזון, אלביט מערכות רוכשת את BAE Systems Rokar תמורת 31 מיליון דולר, באתר TheMarker‏, 1 באפריל 2021 יובל זילברשטיין, עודד, רד, יפעת פיגלין, המיזוגים והרכישות שהזניקו את מניית אלביט פי חמישה בתוך עשור, באתר הארץ, 26 בינואר 2010 גיא רולניק, יורם גביזון, "שינויים ארגוניים לעתים תכופות מאוד", באתר הארץ, 8 ביולי 2009 עומר שרביט, חברה בת של אלביט מערכות זכתה בחוזה של מעל 100 מיליון דולר מבואינג והצבא האמריקאי, באתר הארץ, 30 באוקטובר 2005 אלביט מערכות השלימה רכישת חברת IEI תמורת 15.9 מ' ד', באתר TheMarker‏, 3 באוקטובר 1999 אלביט מערכות מגבירה פעילות בתחום התעופה האזרחית: רכשה 20% ממניות חברת סנדל ב-12 מיליון דולר, באתר TheMarker‏, 4 ביוני 2006 אלביט מערכות צפויה לזכות בחוזה בהיקף המוערך ב-300 מיליון ליש"ט באמצעות המיזם המשותף שהקימה עם תאלס, באתר TheMarker‏, 22 במרץ 2005 יובל אזולאי, ‏עסקה לאלביט בבריטניה: מערכות לאימון בירי ארטילרי ב-38 מיליון דולר, באתר גלובס, 10 בספטמבר 2019 יאיר קליינבאום, דרמטי: פעילים "פלשתינים" השתלטו על מפעל המייצר כלי נשק עבור צה"ל ו'אלביט מערכות' בבריטניה, באתר "Hebrew News", ‏22 ביוני 2021. Arms firm sells part of Oldham business after months of protests, באתר "The Oldham Times", ‏12 בינואר 2022 (באנגלית). נווית זומר, אלביט תספק ותפעיל מרכזי אימון לחיל השריון הבריטי תמורת 71 מיליון דולר, באתר ynet, 9 במאי 2023 עמנואל תימור, ‏אלביט חתמה על חוזה להשבחת מסוקים ומטוסים ברומניה ב-135 מיליון דולר, באתר גלובס, 3 בנובמבר 1996 אמנון ברזילי, אלביט מערכות קיבלה הזמנות מרומניה ב-40 מיליון דולר, באתר הארץ, 8 במאי 2001 עידו אלון, אלביט שמה רגל בדלת האירופית, באתר הארץ, 2 ביולי 2001 אלביט ממזגת לתוכה את החברה הבת הגרמנית, באתר "Techtime", ‏4 באוקטובר 2020. אלביט מערכות רכשה את השליטה בחברה הברזילאית Aeroeletronica תמורת 2.3 מיליון דולר, באתר גלובס, 30 ביולי 2001 ואדים סבידרסקי, אלביט מערכות מתרחבת בברזיל: מקימה מיזם משותף עם אמבראר, באתר TheMarker‏, 8 בספטמבר 2011 יובל אזולאי, ‏אלביט מערכות תקים חברה לפיתוח מל"טים, באתר גלובס, 13 באפריל 2011 שלי אפלברג, אלביט מערכות תספק לחברת המטוסים הברזילאית אמבראר מערכות בשווי 25 מיליון דולר, באתר TheMarker‏, 26 באוקטובר 2011 משה כהן, ‏בשורה טובה לחולים: חברת אלביט תתחיל לייצר מכונות הנשמה, באתר מעריב אונליין, 12 באפריל 2020 דן ארקין, ‏אלביט מערכות חושפת: כטמ"מ חדש - הרמס 650, באתר "IsraelDefense‏", 23 בפברואר 2024. יחידת הכיבוי האווירי, באתר של הרשות הארצית לכבאות והצלה מסוק דו-מנועי ראשון בשירות המשטרה: מסוק ה"דוכיפת", אתר משטרת ישראל, 1 באוגוסט 2018 A complex Private Finance Initiative for the provision of an aircraft service אודי עציון, אלביט תשדרג את מערך מטוסי האימון של חיל האוויר היווני ב-1.68 מיליארד דולר, באתר ynet, 5 בינואר 2021 אתר האינטרנט הרשמי של אופגל אתר האינטרנט הרשמי של SCD Elbit Systems’ Medical Device Spin-Off, Beyeonics, Raises $36 Million, באתר "מאיה", 3 באוקטובר 2021 דני זקן, ‏אלביט: החברות-הבנות ביוניקס סרג'יקל וביוניקס ויז'ן השלימו סבב מימון של 36 מיליון דולר, באתר גלובס, 3 באוקטובר 2021 יובל אזולאי, ‏יוסי אקרמן פורש מאלביט מערכות; בצלאל מכליס יחליפו, באתר גלובס, 13 באוגוסט 2012